open-index/open-wikipedia-markdown huggingface dataset:
María Andresa Casamayor

**María Andresa Casamayor** naixida de Zaragoza (Aragón) o 30 de noviembre de 1720 y muerta en o mesmo puesto o 23 d'octubre de 1780 fue una matematica y escritora que destacó en l'aritmetica en una epoca en a cual yera un quefer d'hombres, as suyas obras fuoron publicadas con o pseudonimo masculín *Casandro Mamés de La Marca y Araioa*.

## Biografía
María Andresa naixió lo 30 de noviembre, día de Sant Andreu, de 1720 de Zaragoza. Vivió la suya nineza en una casa d'a desapareixida carrera d'o Pilar en o sino d'una rica familia de comerciants textils. Su pai estió lo mercader francés *Juan Joseph Casamayor* naixiu en Aulorón (Francia), y su mai estió la zaragozana *Juana Rosa de La Coma*. María Andresa yera la setena de 9 fillos.

Con o feneiximiento de su pai en 1738 y d'o suyo amigo y colaborador Pedro Martínez en 1739, os refirmes que heba teniu la choven María Andresa Casamayor desapareixen. A diferencia d'o que yera habitual pa una muller d'a sociedat zaragozana d'este sieglo, María Andresa ni se casará ni dentrará en a Ilesia, asinas que la resta d'a suya vida habrá de treballar pa ganar-se la vida. Estió mayestra de ninas y entre buena parti d'a suya vida, mayestra de primeras letras en as aulas publicas d'a ciudat. Como parti d'a suya retribución, le será facilitada una casa an que vivir. L'edificio, situau en a Carrera Palomar de Zaragoza, existe encara en l'actualidat.

## Obra
María Andresa Casamayor de La Coma publicó dos obras sobre aritmetica baixo lo pseudonimo masculín de *Casandro Mamés de La Marca y Araioa*:
* "Tyrocinio aritmético" (1738).
* "El para sí solo".

## Honors y reconoiximientos
* Dos carreras tienen o suyo nombre, una en Gijón y unatra en Zaragoza, ista zaguera dende o 2009 renombrando l'antiga carrera Grupo Jose Antonio Girón.
* En l'anyo 2018 fue incluyida en a *Tabla periodica d'as cientificas*.

## Bibliografía
*  Casado Ruiz de Lóizaga, Maria José: *Las damas del laboratorio*, Ed. Debate, 2006, ISBN 978-8483066881.
*  Bernués, Julio, Miana Pedro J.: *Soñando con números, María Andresa Casamayor (1720-1780)*, Preprint, Revista SUMA Chulio 2019.
*  Latassa, Félix (1802) : *Biblioteca nueva de los escritores aragoneses*, vol V, pág 305.
*  Fico Ruíz: *Aragonautas: Aragoneses olvidados*, Anorak ediciones, 2018, ISBN 978-8494643828.

## Referencias
Penya Sabocos

A **penya Sabocos** ye una montanya de 2.757 metros que se troba en o trifinio entre Biescas, Oz de Tena y Pandicosa (Uesca).

Ye situada en a sierra Tendennera y en a suya cima bi ha un vértiz cheodesico.

## Vinclos externos
* En "Mendikat"
* [ftp://ftp.geodesia.ign.es/Red_Geodesica/Hoja0145/014570.pdf Fuella d'o vértiz cheodesico]
Penya de ra Pita

A **penya de ra Pita** (en castellano *Peña de Rápita*) ye una montanya de 2.156 metros que se troba en a muga entre Biescas y Oz de Tena (Uesca).

Ye situada en a sierra Tendennera, se i puet puyar dende a ermita de Santa Helena a traviés d'a dita **Faixa Lata** (en castellano *Fajalata*), que a vegadas da nombre tamién a ista montanya.

## Vinclos externos
* En "Mendikat"
Forqueta d'o Reguero

A **forqueta d'o Reguero** ye un collau d'os Pireneus situau a una altaria de 1.887 metros.

Comunica as vals de Puértolas y Anyisclo entre Sestral d'o Reguero y Sestral Alta.
Sabocos

**Sabocos** puet fer referencia a:

* A **[[penya Sabocos]]** (2.757 m), un **[[montanya|pico]]** situau en o trifinio entre Biescas, Oz de Tena y Pandicosa (Uesca).
* A **[[val de Sabocos]]**, una **[[val]] [[Pireneus|pirenenca]]** que se troba en o municipio de Pandicosa en l'Alto Galligo.
* O **[[ibón de Sabocos]]**, un **[[ibón]]** situato en a val de Sabocos.
Puntal de Bachaco

O **puntal de Bachaco** u **puntal de Mediodía** ye una montanya de 2.317 metros que se troba en a muga entre Bielsa y Tella-Sin (Uesca).

Ye a cima mas oriental d'a sierra d'as Zucas y en a suya cima bi ha un vértiz cheodesico con o nombre de **Motinier**.

## Toponimia
Un *[[puntal]]* ye una prominencia aguda de lo terreno.

## Referencias

## Vinclos externos
* En "Mendikat"
* [ftp://ftp.geodesia.ign.es/Red_Geodesica/Hoja0179/017926.pdf Fuella d'o vértiz cheodesico]
Penya Altura

A **penya Altura** ye una montanya de 2.289 metros que se troba en a muga entre Bielsa y Tella-Sin (Uesca).

Ye situada en a sierra d'as Zucas chunto a o portiello de Tella (2.089 m) por a on pasa o GR 19.

## Vinclos externos
* En "Mendikat"
Tozal d'o Siso

O **tozal d'o Siso** u **tozal d'a Güega** ye una montanya de 2.488 metros que se troba en a muga entre Bielsa y Tella-Sin (Uesca).

Ye situada en a sierra d'as Zucas, fendo parti d'a muga d'o Parque Nacional d'Ordesa y d'as Tres Serols.

## Vinclos externos
* En "Mendikat"
Mondoto

**Mondoto** ye un mont pirenenco de 1.957 metros d'altaria. Se troba administrativament en o municipio sobrarbenco de Fanlo.

Ye situau sobre o canyón d'Anyisclo, en a muga d'o Parque Nacional d'Ordesa y d'as Tres Serols.

## Vinclos externos
* En Mendikat
Canal Roya

A **Canal Roya** ye una val pirenenca d'orichen glaciar que une a val de Canfranc con os ibons d'Anayet. Ye trescruzada por o GR 11 y por o río de Canal Roya, primer afluent por a ezquierda d'o río Aragón.

Debe o suyo nombre a la color royenca d'as tierras y montanyas que la rodian, belunas como o pico Anayet, d'orichen volcanico.

## Referencias

## Vinclos externos
*  Ibones de Anayet por la Canal Roya.
*   Ascensión por el valle de la Canal Roya, a los ibones de Anayet.
*  Sendero GR 11 por a Canal Roya.
Sierra d'as Zucas

A **sierra d'as Zucas** (en castellano *sierra de las Sucas* u *sierra de las Tucas*) ye una sierra pirenenca que se troba entre os foratars d'Escuaín (Puértolas) y a valle Verde (Bielsa), formando a muga d'o Parque Nacional d'Ordesa y d'as Tres Serols.

Ye situada chusto a l'ueste d'o macizo d'as Tres Serols, fendo parte d'o mesmo cordal. Facilment reconoixible por a silueta formada por as suyas tres cimas mas destacadas, as Tres Marías: Zuca Punchuda (2.781 m), Zuca Roncha (2.757 m) y Zuca Plana (2.702 m).

## Cheolochía
En a suya versant norte, a sierra d'as Zucas se caracteriza por as granizas parez rocosas de mas de 1.000 metros d'altaria que baixan enta la val de Pineta. A versant sud ye formada por laderas mas suaus con rocas erosionadas y cuasi sin vechetación.

Bi ha dos circos glaciars en a sierra que deixan a evidencia de l'actividat d'os glaciars en o Cuaternario, o circo de Gurrundué y circo d'Angonés.

## Vinclos externos
*  En www.turismosobrarbe.com
Elisa Garrido García

**Elisa Garrido García** (tamién clamada *la manyica* u *Françoise*), naixida de Magallón (Campo de Borcha, Aragón) o 14 de chunio de 1909 y muerta en Tolosa (Francia) o 19 de marzo de 1990, estió una destacada militant antifaixista.

## Biografía
Elisa Garrido luitó en a Guerra Civil Espanyola como militant antifaixista per parti d'a CNT. En rematar la guerra, en 1939, fuyió enta Francia an s'unió a la Resistencia Francesa, concretament dentro d'o clamau "Grupo Ponzán" en o ret "PAT O'LEARY" u "FRANCOISE".
En 1943 fue detenida per a Gestapo y engarcholada en a garchola de Saint-Michel en Tolosa.
En febrero de 1944 estió tresladada a lo campo de concentración de Ravensbruck.
En setiembre de 1944 estió tresladada a lo campo de concentración de Buchenwald.
En rematar a Segunda Guerra Mundial s'establió en París dica los anyos 1950, cuan tornó enta Mallén.
Posteriorment se tresladó a Tolosa a on o morió en 1990.

## Honors y reconoiximientos
* Per as suyas accions contra los nazis li atorgoron a *[[Lechión d'honor]]* (a mas alta condecoración d'a Republica Francesa).
* Una carrera de Magallón prene lo suyo nombre dende 2019.

## Referencias
Baile cheneral d'o Reino d'Aragón

O **[[baile (dreito)|baile]] cheneral d'o Reino d'Aragón** yera lo funcionario d'a casa d'o rei encargau de l'administración d'o patrimonio d'exclusiva titularidat regia en o territorio aragonés.

## Lista de bailes chenerals d'Aragón

## Se veiga tamién
* Baile cheneral d'o Reino de Valencia

## Referencias
Dimitrios Deligiannis

**Dimitrios Deligiannis** (griego: Δημήτριος Δεληγιάννης) naixiu d'Stemnitsa, Gortynia en 1873 y muerto en calendata y puestos desconoixius, estió un atleta griego especializau en cursas de larga distancia, que paryicipó en os I Chuegos Olimpicos d'a era moderna celebraus en Atenas en l'anyo 1896 en a preba d'a maratón.

Deligiannis estió triau pa competir en o maratón d'Atenas dimpués de rematar en o segundo puesto en o primero d'os dos maratones de selección griegos, celebrau o 10 de marzo de 1896 y ganau per Charilaos Vasilakos, qui finalment remató en segundo puesto en o maratón olimpico. Finalment estió uno d'os 17 corredors que prencipioron a cursa en a que aconsiguió terminar a preba y trescruzar l'arribada en seteno puesto, pero finalment a suya posición fue a seisena cuan fue descalificau l'atleta Spiridon Belokas porque fació parti d'a cursa en un carro. O suyo tiempo en completar a preba ye desconoixito nomás tien tiempo cronometrau os tres primeros d'a preba.

## Referencias

## Vinclos externos
* Lista de atletas griegos (en inglés).
Evangelos Gerakakis

**Evangelos Gerakakis** (griego: Ευαγγελος Γερακάκης) a vegadas **Gerakeris** u **Gerakaris** y naixiu de Chalkida, Grecia, en l'anyo 1871 y muerto en Atenas en 1913, estió un atleta griego especializau en cursas de larga distancia, que participó en os I Chuegos Olimpicos d'a era moderna celebraus en Atenas en l'anyo 1896.

De choven con nomás 20 anyadas se tresladó ta Atenas a on treballó de fornero, yera un chicot musculau y atletico que ganó cuantos premios en halterofilia. O suyo primer contacto con l'atletismo estió en a Maratón Panhelenica que yera clasificatoria pa os Chuegos Olimpicos en a que aconsiguió arribar en o seiseno puesto y estar triau pa participar en a maratón d'os Chuegos Olimpicos. Él estió uno d'os 17 corredors que prencipioron a cursa d'a maratón, aconsiguió terminar a preba y trescruzar l'arribada en uiteno puesto, pero finalment a suya posición fue a setena cuan fue descalificau l'atleta Spiridon Belokas perque fació parti d'a cursa en un carro. O suyo tiempo en completar a preba ye desconoixiu pues nomás tien tiempo cronometrau os tres primeros d'a preba.

Tenió un forno y pastelería con Konstantinos Tsitas como socio que fue popular en Atenas.

## Referencias

## Vinclos externos
* Lista de atletas griegos (en inglés)
* Olympian Database - Evangelos Gerakakis at the Olympics (en inglés)
* The Olympic Marathon - The History and Drama of Sport's Most Challenging Event (en inglés)
Pico d'Anyisclo Chicot

O **pico d'Anyisclo Chicot**, tamién conoixiu como **O Zucón**, (en castellano *Pico inferior de Añisclo* u *Pico occidental de Añisclo*, en francés *Pic occidental de Niscle*) ye un mont de 2.802 metros que se troba en a muga entre Bielsa y Puértolas (Uesca).

Ye situau en a sierra d'as Zucas, d'a que ye o suyo cobalto, fendo parti d'a muga d'o Parque Nacional d'Ordesa y d'as Tres Serols.

## Vinclos externos
* En "Mendikat"
Zuca Punchuda

A **Zuca Punchuda** u **Castiecho** ye un mont de 2.781 metros que se troba en a muga entre Bielsa y Puértolas (Uesca).

Ye situada en a sierra d'as Zucas, estando a mas occidental d'as ditas Tres Marías y fendo parti d'a muga d'o Parque Nacional d'Ordesa y d'as Tres Serols.

## Vinclos externos
* En "Mendikat"
Capdeguaita

O **capdeguaita** (en aragonés medieval *capdeguayta*) yera l'equivalent a un caporal de l'actual policía municipal en os países d'a Corona d'Aragón. Desapareixe chunto a la eliminación d'os Fueros d'Aragón en 1707 per Felipe V de Borbón con os Decretos de Nueva Planta.

En a ciudat de Zaragoza i heba tres capdeguaitas que recorreban as carreras acompanyaus cadagún d'éls per os clamaus *hombres d'a decena* que como lo suyo nombre indica yeran diez.

En a ciudat de Barcelona i heba tamién tres capdeguaitas.

## Etimolochía
Provién de l'franco *wahta* (la guarda).
Per unatra parti en os documentos redautaus en latín yeran conoixius como "caput exubiorum".

## Capdeguaitas de Zaragoza
Yeran triaus per lo metodo d'insaculación.

Cadagún d'éls recibiba en o sieglo XV un salario de cincocientos sueldos.

Se conoixen los nombres de cualques capdeguaitas de Zaragoza. Asinas per eixemplo en l'anyo 1442 estioron Alifonso Canudo, Miguel d'Aruego y Jayme Palera.

## Referencias
Punta de ra Valle

A **punta de ra Valle** (en castellano *Punta del Valle*) ye un mont de 2.501 metros que se troba en a muga entre Bielsa y Fanlo (Uesca).

Ye situada chunto a o collau d'Anyisclo (2.453 m) entre as vals d'Anyisclo y Verde y a meyo camín entre os macizos d'as Tres Serols y a as Zucas. Fa parti d'o Parque Nacional d'Ordesa y d'as Tres Serols.

## Vinclos externos
* En "Mendikat"
Punta d'a Monesma

O **punta d'a Monesma** u **Pennampla** (en castellano *Punta de Monesina*) ye una montanya de 2.677 metros que se troba en a muga entre Bielsa y Puértolas (Uesca).

Ye situada en a sierra d'as Zucas sobre o circo de Gurrundué, fendo parti d'a muga d'o Parque Nacional d'Ordesa y d'as Tres Serols.

## Vinclos externos
* En "Mendikat"
Circo de Gurrundué

O **circo de Gurrundué** ye un circo glaciar d'o Pireneu aragonés situau entre a Punta d'a Monesma y La Zuqueta, en a sierra d'as Zucas, formando una paret lateral d'a cabecera d'os foratars d'Escuaín.

Por iste circo baixa o barranco de Gurrundué, considerau a fuent d'o río Yaga, río que forata a val d'Escuaín y afluent d'a Cinca.

Situau a mas de 2.000 metros d'altaria en o Parque Nacional d'Ordesa y d'as Tres Serols, se i puet puyar dende Reviella a traviés d'o refuchio de Foratarruego (1.980 m).

## Referencias

## Vinclos externos
*  Circo de Gurrundué en www.paisajesdeordesa.com.
*  Cursa por os foratars d'Escuaín y o circo de Gurrundué
*  Patrimonio Mundial en Sobrarbe
Circo d'Angonés

O **circo d'Angonés** ye un circo glaciar d'o Pireneu aragonés situau entre a punta es Verdes y o a collata d'os Cavetz, por debaixo d'o tozal d'o Siso, en a sierra d'as Zucas.

Por iste circo baixa o barranco d'Angonés, afluent d'o río Yaga, que forata a val d'Escuaín, y a la vegada d'a Cinca. Se troba adintro d'o Parque Nacional d'Ordesa y d'as Tres Serols, en o municipio de Tella-Sin.

## Vinclos externos
*  Circo de Angonés y barranco Os Sacos.
*  Parque Nacional de Ordesa y Monte Perdido. Garganta Escuain.
Ioannis Lavrentis

**Ioannis Lavrentis** (griego: Ιωάννης Λαυρέντης)) naixiu de puesto y calendata desconoixius y muerto tamién en calendata y de puesto desconoixius, estió un atleta griego especializau en cursas de larga distancia, que participó en os I Chuegos Olimpicos d'a era moderna celebraus en Atenas en l'anyo 1896 en a preba d'a maratón.

Probablement estió o segundo atleta en ganar una cursa de maratón cuan ganó una preba celebrada en Grecia y que yera clasificatoria ta participar en os Chuegos Olimpicos de 1896, d'a cursa facioron parte 38 corredors entre éls Spiridon Louis que terminó en o cinqueno lugar. Un mes mas tarde estió uno d'os 17 corredors que principioron a cursa d'a maratón en a que yera un d'os favoritos pa ganar pero finalment albandonó en o km 24 d'a preba cuan iba en o primer lugar.

## Referencias

## Vinclos externos
*  Lista de atletas griegos.
*  Biografía esportiva de Ioannis Lavrentis seguntes Olympedia.
Georgios Grigoriou

**Georgios Grigoriou** (griego: Γεώργιος Γρηγορίου) naixito de Sozopol, Tracia, (Grecia hue Bulgaria) en 1871 y muerto en calendata y puestos desconoixitos, estió un atleta griego especializato en cursas de larga distancia, que partecipó en os I Chuegos Olimpicos d'a era moderna celebraus en Atenas en l'anyo 1896.

Estió uno d'os 17 corredors que prencipioron a cursa d'a maratón pero no consiguió terminara cursa albandonando alredor d'o km 24.

## Referencias

## Vinclos externos
* Lista de atletas griegos (en inglés).
Ilias Kafetzis

**Ilias Kafetzis** (griego: Ηλίας Γ. Καφετζής) naixiu y muerto en calendata y de puestos desconoixius, estió un atleta griego especializau en cursas de larga distancia, que participó en os I Chuegos Olimpicos d'a era moderna celebraus en Atenas en l'anyo 1896. Estió triau pa competir en Atenas perque s'heba clasificau pa l'evento en rematar cuarto en a segunda de dos cursas clasificatorias griegas, celebrada lo 24 de marzo

Estió uno d'os 17 corredors que principioron a cursa d'a maratón pero no aconsiguió terminar a cursa albandonando alredor d'o km 9.

## Referencias

## Vinclos externos
* Lista de atletas griegos (en inglés).
Dimitrios Khristopoulos

**Dimitrios Khristopoulos** a vegadas tamién **Christopoulos** (griego: Ηλίας Γ. Καφετζής) naixiu de Patras en l'anyo 1876 y muerto en calendata y puestos desconoixius, estió un atleta griego especializau en cursas de larga distancia, que participó en os I Chuegos Olimpicos d'a era moderna celebraus en Atenas en l'anyo 1896. Se clasificó en rematar en cuarto puesto en os Chuegos Panhelénicos de 1896, celebraus lo 10 de marzo, que sirvioron como una d'as competicions clasificatorias pa los Chuegos.

Estió uno d'os 17 corredors que principioron a cursa d'a maratón pero no consiguió terminar a cursa.

## Referencias

## Vinclos externos
* Lista de atletas griegos (en inglés).
Dimitrios Tombrof

**Dimitrios Mikhail Tombrof** (en griego: Δημήτριος Μιχαηλ Τομπρωφ), conoixiu esportivament como **Dimitri Tombrof** (Δημήτρι Τομπρωφ) y naixiu d'Esmirna, (Imperio Otomano) lo 5 de marzo de 1878 y muerto en Bruselas, Belchica, en calendata desconoixida fue un atleta griego d'orichen otomán, que participó en los Chuegos Olimpicos d'Atenas 1896 en dos prebas d'atletismo: 800 y 1.500 metros lisos.

En los 800 m lisos participó en la segunda serie clasificatoria en la que no ye guaire platero la suya posición final, estando cuatreno u cinqueno, por lo que no consiguió pasar ta la final.

En l'atra preba en la que participó, los 1.500 m lisos, compitió en la final por estar final directa, tampoco ye platero la suya clasificación, anque se creye que fue uiteno y zaguer clasificau.

## Referencias

## Vinclos externos
*  Lista de atletas griegos
Sokratis Lagoudakis

**Sokratis Lagoudakis** (griego: Ευαγγελος Γερακέρης) naixiu de Creta, Grecia en 1861 y muerto en Aleixandría, Echipto o 3 de chunio de 1944, estió un atleta griego especializau en cursas de larga distancia, que participó en os I Chuegos Olimpicos d'a era moderna celebraus en Atenas en l'anyo 1896.

Estió uno d'os 17 corredors que principioron a cursa d'a maratón en a que aconsiguió terminar a preba y trescruzar l'arribada en o deceno puesto, pero finalment a suya posición fue a nounena cuan fue descalificau l'atleta Spiridon Belokas porque fació parti d'a cursa en un carro. O suyo tiempo en completar a preba ye desconoixiu nomás tienen tiempo cronometrau os tres primeros d'a preba.

D'a suya vida fuera d'a practica esportiva se sape que luito en 1869 en a Revolución de Creta, y que estió medico en a Guerra greco-turca de 1897. Dimpués se tresladó ta Echipto pa investigar y luitar contra a lepra, morió d'ista mesma malautía con 82 anyadas.

## Referencias

## Vinclos externos
* Lista de atletas griegos (en inglés).
Selección masculina de basketbol de Grecia

|}

A **Selección masculina de basketbol de Grecia** ye l'equipo nacional de basketbol deGrecia. Ye formato por chugadors de nacionalidat griega y representa a la Federación Helenica de Basketbol (EOK) en as competicions internacionals organizatas por a Federación Internacional de Basketbol (FIBA) y o Comité Olimpico Internacional.

Os suyos títols incluyen una medalla d'archent en o Campionato Mundial de l'anyo 2006, y dos EuroBasket (1987, 2005).

## Historial
### Chuegos Olimpicos

### Campionato Mundial

## Veyer tamién
* Federación Helenica de Basketbol
* Selección femenina de basketbol de Grecia

## Vinclos externos
* 
*   Sitio web oficial
*  Selección Griega de Basketbol en FIBA
Sporting Clube de Portugal

O **Sporting Club de Portugal** ye un club polisportivo portugués, d'a ciudat de Lisbona. Fue establito l'1 de chulio de 1906.

A sección mes conoixita ye a sección de fútbol y chuga en a Liga NOS.

## Estadio
Chuga en os suyos partius como local en o Estádio José Alvalade, a devantadera d'o estadio se fació o 6 d'agosto de 2003.

## Pabellón
A devantadera d'o Pavilhão João Rocha se fació o 21 de chunio de 2017.

## Palmarés
### Torneyos nacionals
* **[[Primera División de Portugal]] (19)**
* **[[Copa de Portugal|Campionato de Portugal (1922-1938)]]  (4)**
* **[[Copa de Portugal]] (17)**
* **[[Copa d'a Liga de Portugal]] (3)**
* **[[Supercopa de Portugal]] (8)**

## Vinclos externos

* Pachina oficial d'o club.
Konstantinos Karakatsanis

**Konstantinos Karakatsanis** (griego: Κωνσταντίνος Καρακατσάνης), conoixiu esportivament como **Konstan Karakatsanis**,  naixiu d'Atenas, (Grecia) en 1877 y muerto en calendata y puesto desconoixius. Fue un atleta griego, que participó en los Chuegos Olimpicos d'Atenas 1896 en a preba de 1.500 metros lisos.

En os 1.500 m lisos, participó en a final por estar final directa, tampoco ye platero o suyo puesto anque se creye que fue seteno u uiteno.

## Referencias

## Vinclos externos
*  Lista de atletas griegos
Antonio Gavín (mosén)

**Antonio Gavín**, naixito de Zaragoza en l'anyo 1682 y muerto en Goochland (Virchinia, Estaus Unius) en 1750 estió un mosén catolico que fuyió de Zaragoza enta Londres acazau per a Inquisición en 1711 y se convirtió a l'anglicanismo. Estió un conoixiu antiesclavista en a Virchinia de meyaus d'o sieglo XVIII.

## Biografía
Estudió Teolochía en a Universidat de Zaragoza y estió ordenau mosén en l'anyo 1705. 
Mientres que la Guerra de Succesión Espanyola Antonio Gavín se posicionó a favor d'os austracistas. Per ixo, en acabar a guerra en 1711, estió acazau per a Inquisición y Gavín habió d'abandonar Zaragoza endrezau enta Londres. Astí se convirtió a l'anglicanismo.

En zagueras de 1720 se tresladó a Irlanda y posteriorment a las colonias britanicas en America y s'establió en o condau de Goochland en o estau de Virchinia.

## Obras
*  "Conversión de las potencias del alma".
*  "A Master-Key to Popery" (1724).

## Bibliografía
*  Fico Ruiz: *Aragonautas: Aragoneses olvidados*, Anorak ediciones, 2018, ISBN 978-8494643828.
José Cabrero Arnal

**José Cabrero Arnal** naixito de Castilsabás (Plana de Uesca, Aragón) o 7 de setiembre de 1909 y muerto en Antíbol (Francia) o 7 de setiembre de 1982, estió un debuixant de cómics asentau en Francia. Ye lo creyador d'o famoso personache *Pif o can* (en francés Pif le chien).

## Biografía
Fillo de Emeterio Cabrero Mur y Leonor Arnal Puértolas, a familia emigró enta Barcelona en o decenio de 1920. Astí José Cabrera treballo como debuixant en as revistas "TBO", "Pocholo", "L'Esquella de la Torratxa" y "Papitu".
En esclatar a Guerra Civil Espanyola s'alistó en as milizias republicanas con as cuals luito dica que habió de fuyir a Francia a la fin d'a guerra. 
Dimpués d'a invasión nazi de Francia en chunio de 1940 estió feito presonero y en chinero de 1941 estió tresladau a lo campo de concentración de Mauthausen an remaniría dica mayo de 1945.
En 1946 publicó las suyas primeras historietas de *Placid y Muzo*, una rabosa y un onso antropomorficos, en o semanario *Vaillant*.
En 1948 creyó lo suyo mas celebre personache, Pif o can, que amaneixió en a revista *L'Humanité*.

## Bibliografía
*  Fico Ruíz: *Aragonautas: Aragoneses olvidados*, Anorak ediciones, 2018, ISBN 978-8494643828.

## Filmografía
* *D’après Arnal, ittnéraire d'un crayon rouge*, (2019).
Pif le chien

**Pif le chien** (en aragonés *Pif o can*) ye un personache de cómic creyau en 1948 per o debuixant aragonés asentau en Francia José Cabrero Arnal.

Pif le chien amaneixió publicau per primera vegada lo 26 de marzo de 1948 en a revista *[[L'Humanité]]*, perteneixient a lo Partiu Comunista Francés. Pif serviba como desincusa pa denunciar as inchusticias d'a epoca.
En 1952 Pif pasó a publicar-se en a revista *Vaillant* an as suyas aventuras son historias comicas endrezadas a la choventut y sin garra conteniu politico. Tal estió lo suyo exito que la revista cambió lo suyo nombre enta *Vaillant le journal de Pif* en 1965 y en zagueras enta *Pif Gadget* en 1969. En istes anyadas un malauto José Cabrero rebló la serie a Roger Mas, quí expandió lo suyo universo y creyó a lo tamién popular personache de *Pifou* lo fillo de Pif.
Atros debuixants encargaus d'a serie han estau:  Louis Cance, Carmen Levi, Yannick Hodbert, François Dimberton, Michel Motti, François Corteggiani, Giorgio Cavazzano, Bernard Ciccolini y  Olivier Fiquet.

## Atros personaches de l'universo Pif
* A familia con a cual vive Pif: Tonton, a suya esposa Tata y lo nino Doudou.
* Hercule, lo suyo amigo mixíno.
* Pifou, que ye lo fillo de Pif, creyau por Roger Mas.
* Brutos.
* Krapulax, o enemigo de Pif. Chunto a él son o suyo aduyant Gnom, o profesor Mochepoire y los clamaus Krapumecs.
* Cicéron.
* L'achent Farfouille, un achent de policía.
* Grochoux, un hombre de negocios.
* O profesor Belpomme.
* O profesor Grostalent.
* O comisario Maigrelet.
* O doctor Kifelkloun.
* Paméla, una choven acrobata.

## Adaptacions
A serie de cómics ha estau obchecto d'una serie de televisión d'animación clamada *Pif et Hercule* (1989) y d'un largometrache *Les nouvelles aventures de Pif et Hercule*, (1993).

## Filmografía
* *Pif et Hercule*, serie de debuixos animaus de 1989 y 1990.
Joseph de Casanova

**Joseph de Casanova** (conoixiu en Castiella como *José de Casanova*) estió un renombrau experto en caligrafía que naixió en Magallón (Campo de Borcha, Aragón) marzo de 1613 y morió en Madrit (Espanya) o 7 de marzo de 1692.

## Biografía
Fillo de Chuan de Casanova y de María Pérez, se tresladó enta Zaragoza a edat temprana. A primers d'o decenio de 1630 s'asienta en Valladolid. En 1638 se treslada a Madrit. Dende 1642 dica 1668 estió examinador de mayestros.

## Obra
*  1650: *Primera parte del arte de escribir todas formas de letras*.

## Vinclos externos
*  Joseph de Casanova en a Biblioteca Virtual d'a Filolochía Espanyola.
Lorenzo de Magallón

**Lorenzo de Magallón** estió un relichioso aragonés naixiu de Magallón (Campo de Borcha, Aragón) en 1608 y muerto en Puerto Cumarebo (Estau Falcón, Venezuela) en 1675, fundador d'as misions d'a Orden d'os Capuchins en Venezuela.

## Vinclos externos
*  Lorenzo de Magallón en o sitio web d'a Real Academia de la Historia.
Marcelino Orbés

**Marcelino Orbés**, naixito de Chaca (Chacetania) o 15 de mayo de 1873 y muerto en Nueva York (Estaus Unius) o 5 de noviembre de 1927, mas conoixiu per o suyo nombre artistico de **Marceline**, estió un pallaso aragonés que yera considerau como lo millor d'o mundo a primers d'o sieglo XX.

## Biografía
Fillo de pais modestos, mientres a suya infancia pasó largas temporadas en Zaragoza encara que la suya familia emigró luego enta Barcelona. En 1897, con catorce anyadas d'edat, s'incorporó a lo Circo Barcelonés. Dimpués pasó a lo Circo Lockhart (Francia), a lo Circo Carré (Países Baixos) y a lo Circo Hengler (Reino Uniu). 
Dende 1900 dica 1905 actuó en o Circo Hippodrome en Londres chunto a atros artistas como Houdini, los chirmans Fratellini y Charles Chaplin.
En 1905 se tresladó a Nueva York an mientres que siet temporadas empliba lo *Hipodromme* de Broadway que yera en aquell inte lo teatro mas gran d'o mundo. Teneba una meya de 250.000 espectadors a lo mes. 
Debant d'a creixent competencia d'o cine, Marceline decidió retirar-se de l'espectaclo en 1912. Amontó cuantos restaurants que manimenos fracasoron. Debant d'a falta de diners habió de tornar a actuar, manimenos, agora lo publico le dio la espalda. Solo en o mundo y completament arruinau, s'acabó suicidando lo 5 de noviembre de 1927 en l'hotel *Mansfield*, hue clamau *Amsterdam Court*, en Nueva York con una pistola que mercó dimpués de vender o zaguer de valura que encara le quedaba: l'agulla de capeza con diamant d'a suya cravata.

## Filmografía
*  *Marceline, the World Renown Clown of the N. Y. Hippodrome* de 1907 y producción de Winthrop Moving Pictures Co.
*  *Mishaps of Marceline* de 1915 de Thanhouser Company.
* *[[Marcelino, el mejor payaso del mundo]]* de 2020. Dirichida por Germán Roda, interpretada por Pepe Viyuela.

## Bibliografía
*  Fico Ruíz: *Aragonautas: Aragoneses olvidados*, Anorak ediciones, 2018, ISBN 978-8494643828.
*  Clarke, Norman.*The mighty Hippodrome*. Editorial A. S. Barnes.51, 1968.
*  Chaplin, Charles. *Mi autobiografía*, de Charles Chaplin. Editorial Debate, 1993. ISBN 978-8474446708.52
*  Keaton, Buster. *Interwiews, de Buster Keaton*. Editorial Kevin W. Sweeney - Univ. Press of Mississippi, 2007. ISBN 9781578069637.53
*  Casanoba Abós, Víctor. Marcelino. Muerte y vida de un payaso. Pregunta Ediciones, 2017. ISBN 9788494766725.34
*  García Cantarero, Mariano. Marcelino. El mejor payaso del mundo. Editorial Mira, 2017. ISBN 9788484655268.33
*  Ramos, Javier. Eso no estaba en mi libro de Historia del Circo. Editorial Almuzara, 2019. ISBN 978-84-17558-06-2.54 55
Sayón

O **sayón** (u **sayona** si ye muller) yera un oficial subalterno de l'administración de chusticia que yera a lo servicio d'o zabalmedina. 
En os actos solemnes precedeban a lo zabalmedina portiando dos tochos de dos palmos y meyo de longaria con as armas reals pintadas en éls.

Seguntes as ordinazions de Zaragoza de 1414 yeran cinco y s'encargaban de citar a las partis a chudicio, de notificar mandamientos y de fer execucions que no estasen sentencias corporals ya que d'istas s'encargaba o clamau *executor de penas*.

## Etimolochía
A parola sayón procede d'o latín "sagio" y este a la suya vegada d'o verbo chermanico "sagjan" (notificar).

## Referencias
Sindico

O **sindico** (u **sindica** si ye muller) representaba a la ciudat debant d'as asembleyas (como las Corz) u debant de personalidaz (como lo rei) a las cuals yeran ninviadas.

En o caso d'a ciudat de Zaragoza yera representada per cinco sindicos.

## Etimolochía
A parola sindico procede d'o latín "syndĭcus" (que significaba *avogau defensor d'una ciudat*).

## Referencias
Veyedor de muros

O **veyedor de muros** (u tamién **veedor de muros**) yera l'encargau de cosirar lo buen estau y la conservación d'as murallas d'a ciudat.

I heba tamién un veyedor de carreras.

## Referencias
Juan Antonio Frago Gracia

**Juan Antonio Frago Gracia** ye un filologo de luenga castellana naixiu en Magallón (Campo de Borcha, Aragón) o 12 de chunio de 1940.

## Biografía
En 1972 se licenció per a Universidat de Zaragoza en Filolochía Romanica. Entre 1985 y 1989 estió catedratico d'Historia d'a Luenga Espanyola en a Universidat de Sevilla. Entre 1990 y 2010 estió catedratico d'Historia d'a Luenga Espanyola en a Universidat de Zaragoza.

## Honors y reconoiximientos
* Premio Internacional d'Investigación "Andalucía y América", Junta de Andalucía, 1990.
* Medalla a lo Merito Cultural d'o Gubierno d'Aragón en 1995.
* Doctor Honoris Causa per a Universidat de Chile en 2011.

## Obras
* Toponimia del Campo de Borja, Zaragoza, Institución «Fernando el Católico», 1980.
* «Literatura navarroaragonesa» en *Historia de las literaturas hispánicas no castellanas* (Coord. J. M. Díez Borque), Madrit, Taurus, 1980, págs. 221-276.
* Un autor aragonés para los "Veintiún libros de los ingenios y de las máquinas", Zaragoza, Diputación General de Aragón, 1988. Coautor: José Antonio García - Diego.
* Vidal Mayor. Estudios, edita Excma. Diputación Provincial de Huesca y el Instituto de Estudios Altoaragoneses, Madrit, Closas Orcoyen,1989: «El marco filológico del Vidal Mayor», págs. 85-112 (Coautores: A. Ubieto Arteta, J. Delgado Echeverría y Mª Carmen Lacarra Ducay).
* *Historia de las hablas andaluzas*, Madrit, Arco Libros, 1993.
* *El andaluz y el español de América: Historia de un parentesco lingüístico*, Sevilla, Consejería de Cultura y Medio Ambiente, Junta de Andalucía, 1994.
* *Reconquista y creación de las modalidades regionales del español*, Burgos, Caja de Burgos, 1994.
* *Goya en su autorretrato lingüístico*, Zaragoza, Real Academia de Nobles y Bellas Artes de San Luis, 1996.
* *Historia del español de América. Textos y contextos*, Madrit, Editorial Gredos, 1999.
* *Textos y normas. Comentarios lingüísticos*, Madrit, Editorial Gredos, 2002.
* *El Quijote apócrifo y Pasamonte*, Editorial Gredos, Madrit, 2005.
* *El español de América en la Independencia*, Santiago de Chile, Taurus, 2010.
* *Don Quijote. Lengua y sociedad*, Madrit, Arco Libros, 2015.
Chuan d'Omedes

**Chuan d'Omedes** (en francés *Jean d'Omedes*, en castellano *Juan de Homedes*) naixió en Magallón en 1477. Posteriorment s'unió a la Orden de Sant Chuan d'o Hespital de Cherusalem en Rodas y luitó mientres que lo seche otomano de 1522. Contino s'asentó en Malta en 1530.

Entre 1536 y 1553 se convirtió en o 47eno Gran Mayestre d'a Orden de Malta. Ye enronau en a seu de Valletta (Malta).

## En a cultura popular
Chuan d'Omedes amaneixe en cuantas novelas relacionadas con a Orden de Malta:
* Dorothy Durnett: "The Disorderly Knights".
* Marthese Fenech: "Eight Pointed Cross", 2011.
* Tony Rothmann: "The course of Fortune", 2015.
Selección masculina de basketbol d'Estaus Unius

|}

A **selección masculina de basketbol d'Estaus Unius** ye l'equipo nacional de basketbol d'Estaus Unius. Ye formau por chugadors de nacionalidat estausunidense y representa a la USA Basketball en as competicions internacionals organizadas por a Federación Internacional de Basketbol (FIBA) y o Comité Olimpico Internacional.

Ye considerada a millor selección d'a historia d'o basketbol y os suyos títols incluyen 15 medallas d'oro en os Chuegos Olimpicos; cinco Campionatos Mundials; seis campionatos FIBA Americas y ueito campionatos Panamericans.

## Veyer tamién
* USA Basketball
* Selección femenina de basketbol d'Estaus Unius

## Enlaces externos
* 
*  Sitio web oficial
Mila Moskov

**Mila Moskov** (Macedonyo: Мила Москв; naixita a prencipios de l'anyo 2005) ye una nina macedonya que representó a lo suyo país en lo Festival d'Eurovisión Junior 2019.

## Historia
Naixió a prencipios de l'anyo 2005 de Prilep, Macedonya d'o Norte.
Selección masculina de basketbol de Francia

|}

A **selección masculina de basketbol de Francia** ye l'equipo nacional de basketbol de Francia. Ye formato por chugadors de nacionalidat francesa y representa a la Federación Francesa de Basketbol en as competicions internacionals organizatas por a Federación Internacional de Basketbol (FIBA) y o Comité Olimpico Internacional.

Os suyos títols incluyen dos medallas d'archent en os Chuegos Olimpicos de Londres 1948 y Sydney 2000; una medalla de bronce en o Campionato Mundial de l'anyo 2014; y un EuroBasket (2013).

## Veyer tamién
* Federación Francesa de Basketbol
* Selección femenina de basketbol de Francia

## Enlaces externos
* 
*  Sitio web oficial
*  Francia en FIBA.com
Penya Blanca (sierra Tendennera)

A **penya Blanca** (en castellano *Peña Blanca*) ye una montanya de 2.555 metros que se troba en a muga entre Biescas y Oz de Tena (Uesca).

Ye situada en a sierra Tendennera.

## Vinclos externos
* En "Mendikat"
Pico Vachesango

O **pico Vachesango** (en castellano *Monte Bachesango*) ye un pico pirenenco de 2.256 metros d'altaria situau a os piez d'a sierra Tendennera.

Desepara as cuencas de Gavín y Yesero u d'os barrancos d'o Infierno y o Puerto, estando accesible dende os dos costaus.

En a sierra Tendennera y o pico Vachesango se troba o contacto entre o flysch y as calsineras d'as sierras.

## Toponimia
Seguntes Vázquez Obrador, iste toponimo podría tener o suyo orichen en VALLE > "vache", con palatalización africada central [ĉ].

## Referencias

## Vinclos externos
*  En Mendikat
Pico Occidental d'Anyo

O **pico Occidental d'Anyo** (en castellano *pico Occidental de Año*) ye un pico pirenenco de 2.632 metros d'altaria.

Ye o cobalto d'a crencha d'Anyo, situada en a sierra Tendennera, entre a punta Tendennera (2.845 m) y a penya d'Otal (2.701 m).

## Vinclos externos
*  En Mendikat
Daneliya Tuleshova

**Daneliya Tuleshova** ye una cantaire cazaca. Ye conoixita por la suya participación en lo Festival d'a Canción d'Eurovisión Junior 2018, por estar la primera representant d'o país y por haber participau en a quarta edición d'a Voz Kids de Ucraína, aconseguindo a victoria. Tamién ha estau finalista en a edición de 2015 de New Wave y fació parti d'o programa "Lo millor d'o mundo" en l'anyo 2019.

## Discografía
### Cancions
*"Другие" (Drugiye, Atro en aragonés)(2016)
*"Космос" (Kosmos, Espacio en aragonés)
*"Өзіңе сен" (Öziñe sen, en aragonés)(2018)
*"Мама" (Mama, Mai en aragonés)(2019)

### Vidioclips
*"Другие" (Drugiye)(2017)
*"Өзіңе сен" (Öziñe sen)(2018)
*"Каникулы off-line" feat. AlvinToday (2019)
*"Мама" (Mama)(2019)

Covers populars y exitosos (pa reacción a YouTube):

*Cover d'"Eternity" - Monatik (2018) 
*Cover de “Trim” (Hold) - Christina Solovy (2018)
*Cover de "Love on the brain" - Rihanna (2018)
*Cover d'"Everyday is Christmas" - Sia (2019)

## Reconoiximientos y premios
*Gran Premio y Premio d'o Publico a lo Concurso de Musica Infantil Ayalagan Astana 2015 (Cazaquistán)(2015)
*Premio d'o publico pa Children's New Wave (2015)
*Victoria en lo programa de talent vocal "A Voz Kids» d'Ucraína (2017)
*"Gran Premio" a lo concurso internacional "Esperanzas d'Europa" (Rusia) (2017)
*Premio estatal "Persona favorita d'o publico" (Cazaquistán) (2018)
*Premio Bravo (Rusia)(2018)
*Gran Premio a la ronda classificatòria d'a competencia "Junior Evrovision 2018"

## Vinclos externos
*A suya pachina oficial
*A suya canal de YouTube
Agulla de Lasieso

L**'agulla de Lasieso** (castellano *Aguja del Asieso* u *Aguja de Lasieso*) ye, con 1.548 metros d'altaria, o cobalto d'un conchunto de formacions monoliticas penchadas a metat d'a ladera sud d'a sierra Tendennera, baixo a penya d'Oz (1.945 m) y a Faixa Lata (2.156 m).

Situadas en a val de Lasieso, administrativament fan parti d'o municipio de Biescas.

## Vinclos externos
* En "Mendikat"
Penya de ro Verde

:*No entivocar-se con a [[montanya de ro Verde]] (2.619 m).*

A **penya de ro Verde** (en castellano *Peña del Verde*) ye una montanya de 2.619 metros que se troba en a muga entre Biescas y Pandicosa (Uesca).

Ye situada en a sierra Tendennera.

## Toponimia
O toponimo "O Verde" fa referencia a os praus que se troban en a versant norte a os piez d'a sierra Tendennera, chustament oposaus a o puerto de Gavín. Asinas mos trobamos en ista zona con o cuello de ro Verde (2.088 m), a montanya de ro Verde, a penya de ro Verde u o rincón d ro Verde.

A denominación reflecta a color verda d'istos praus debant d'as parez royas u grisas d'os picos que forman a sierra.

## Vinclos externos
* En "Mendikat"
Dimitrios Golemis

**Dimitrios P. Golemis** u **Demetrius P. Golemis** (griego: Δημήτριος Γολέμης; naixiu de Lefkada, Grecia o 15 de noviembre de 1874 y muerto en O Pireu o 9 de chinero de 1941) estió un atleta griego que compitió en os Chuegos Olímpicos d'Atenas de 1896 en dos pruebas: 1.500 y 800 metros lisos en a que aconsiguió una medalla de bronce.

En a preba de 800 metros lisos Dimitrios abanzó ta la final estando segundo en a segunda serie de clasificación. En a final aconsiguió un tercer puesto pero no recibió garra medalla dica anyos dimpués concedida por o Comité Olimpico Internacional. En os Chuegos Olimpicos de 1896 no bi habió garra premio ta o tercer clasificau final.

En l'atra preba en a que participó, os 1.500 m lisos, compitió en a final por estar final directa pero no ye guaire platero o suyo puesto, se creye que fue cinqueno u seiseno.

Fuera d'a suya vida esportiva estió oftalmologo, filosofo y teologo, pero ye mas recordau como poeta plegando a escribir diez recopilacions de poesias d'as cualas nomás se conservan nueu. S'erichió una estactua d'él en o *Chardín d'os Poetas* en una plaza d'a suya ciudat natal.

## Vinclos externos
*  Dimitrios Golemis en Worldathletics.
*  Dimitrios Golemis en Olympipedia.
Estiva (desambigación)

Una **[[estiva]]** (d'o latín *AESTĪVUS*) ye un prato d'alta montanya de relieu poco abrupto a on gosa pastar o bestiar. En a toponimia puet fer referencia a:

* O **[[pico de la Estiva]]** (2.124 m), un mont pirenenco situau en o municipio de Bielsa.
* A **[[punta Estiva]]** (2.006 m), un mont pirenenco situau en o municipio de Fanlo.
* O **[[punta de ra Estivacha]]** (2.911 m), un mont pirenenco situau en a muga entre os municipios de Sallent de Galligo y Pandicosa.
* A **[[tuca de la Estiveta Lliterola]]** (2.825 m), un mont pirenenco situau en o municipio de Benás.
Aeropuerto de Teruel

**L'aeropuerto de Teruel** (codigo IATA: **TEV**, codigo ICAO: **LETL**), conoixiu baixo lo nombre comercial de *Plataforma Aeroportuaria - Teruel* (u *PLATA*) ye un aerodromo situau en o termin municipal de Caudet, amán de Teruel, Aragón, y que se troba en servicio dende febrero de 2013. Ye lo mayor centro de mantenimiento, almagazenamiento de larga durada y esviellau de aeronaus d'Europa.

I existe una plataforma privada de prebas pa motors de combustible liquido clamada *Propulsion Vertical Test Stand 1* (u *VTS 1*) usada per a empresa PLD Space.

## Codigos internacionals
* Codigo **[[Asociación de Transporte Aerio Internacional|IATA]]**: TEV
* Codigo **[[Organización d'Aviación Civil Internacional|OACI]]**: LETL

## Vinclos externos
*  Pachina oficial de l'aeropuerto
PLD Space

**PLD Space** ye una empresa espanyola fundada en 2011 con seu en Elch (País Valenciano) que desembolica codetes espacials reutilizables.

## Historia
PLD Space estió fundada en 2011 per Raúl Torres y Raúl Verdú en Elch (País Valenciano) y dende alavez ha seguiu creixendo dica plegar a estar bellas 54 personas.
Dende 2014, a empresa opera una cadiera de prebas de motors de combustible liquido, ubicau en l'aeropuerto de Teruel​. 
En octubre de 2016, l'Achencia Espacial Europea (ESA) trió a PLD Space como lo contratista prencipal pa lo suyo prochecto "Liquid Propulsion Stage Recovery" (LPSR).

## Produtos
### Motors
* TEPREL ye un motor reutilizable que usa queroseno y oxicheno liquido como propulsants.

### Codetes
* MIURA-1 ye un codete en desarrollo de 12,7 m de longaria y 100&nbsp;kg de carga util en trayeutoria suborbital. O suyo primer vuelo ye preveyiu pa 2020 y desapegará dende la base de El Arenosillo (Uelba).
* MIURA 5 (anteriorment clamau *ARION 2*) ye un vehíclo de lanzamiento en desarrollo de dos etapas y 23 m de longaria, capaz de colocar dica 300&nbsp;kg de carga en una orbita heliosincrona de 500&nbsp;km. O suyo primer vuelo ye preveyiu en zagueras de 2022.

## Vinclos externos
*  Pachina web de PLD Space.
María Isabel Falcón Pérez

**María Isabel Falcón Pérez**, naixita de Zaragoza en agosto de 1936 y muerta en o mesmo puesto o 10 de chulio de 2017 fue una historiadora especializada en historia medieval d'a Universidat de Zaragoza.

## Biografía
Se licenció en Filosofía y Letras per a universidat de Zaragoza en 1967 con a especialidat d'historia medieval.
Dende 1981 dica 2006 estió profesora d'historia medieval en a Facultat de Filosofía y Letras.
En 1993 se convirtió en academica d'a Reyal Academia d'a Historia.

## Honors y reconoiximientos
* O suyo libro *Prosopografía de los infanzones de Aragón (1200-1400)* (2003) estió gualardonau con o premio «Dragón d'Aragón» per a Institución Fernando el Católico.

## Obras
*  *Alteraciones en Zaragoza en los años que precedieron al compromiso de Caspe*, Institución "Fernando el Católico", 2011. ISBN 978-84-9911-138-4.
*  *Los infanzones de Aragón en la Edad Media*, Institución "Fernando el Católico", 2008. ISBN 978-84-7820-919-4
*  *El municipio de Zaragoza entre 1468 y 1472: según los Libros de Actos Comunes de sus jurados*, Ayuntamiento de Zaragoza, Servicio de Cultura, 2006. ISBN 84-8069-426-2
*  *Prosopografía de los infanzones de Aragón (1200-1410)*, Universidad de Zaragoza, 2003. ISBN 84-95480-99-9
*  *Procesos criminales en el Arzobispado de Zaragoza*, Departamento de Cultura y Turismo, 2000. ISBN 84-7753-804-2
*  *La sociedad aragonesa medieval: textos para su estudio*, Librería General, 1998. ISBN 84-7078-170-7
*  *Los caminos de Santiago en Aragón*, Departamento de Cultura y Educación, D.L. 1993. ISBN 84-7753-367-9
*  *Zaragoza en el siglo XV: morfología urbana, huertas y términos municipal*, Institución Fernando el Católico, 1981. ISBN 84-00-04953-5
*  *Organización municipal de Zaragoza en el siglo XV: con notas acerca de los orígenes del regimen municipal en Zaragoza*, Institución Fernando el Católico, 1978. ISBN 84-00-03778-2
*  *Zaragoza en la Baja Edad Media*, Librería General, 1977. ISBN 84-7078-032-8
Castiello d'Anyón

O **castiello d'Anyón** ye un castiello construyiu entre los sieglos XII y XIV que perteneixió a la Orden de Sant Chuan de Cherusalem y que se troba en o lugar de Anyón de Moncayo situato en a comarca de Tarazona y Moncayo. Actualment ye un edificio de viviendas.

## Vinclos externos
*  Castiello d'Anyon en castillosnet.org
Tuca d'es Cebollers

A **tuca d'es Cebollers** (en castellano *Pico Cibollés* u *Pico Sebollés*) ye una tuca de 2.749 m d'altaria situada en a muga entre os municipios de Benás y Castilló de Sos (Aragón).

En a suya cima bi ha un vértiz cheodesico. A suya versant norte fa parti d'a estación d'esquí d'Aramón Cerler.

## Vinclos externos
*  En "Mendikat".
Tozal de Bocs

O **tozal de Bocs** (localment en benasqués *tusal de Bocs* u *tuixal de Bocs*, en catalán *tossal de Boix*, en castellano *tozal de Box*) ye una tuca de 2.732 m d'altaria situada en o municipio de Saúnc (Aragón).

Se troba en o Parque Natural de Posets-Maladeta y en a suya cima bi ha un vértiz cheodesico.

## Referencias

## Vinclos externos
*  En "Mendikat".
*  [ftp://ftp.geodesia.ign.es/Red_Geodesica/Hoja0179/017985.pdf Fuella d'o vértiz cheodesico]
Tuca d'es Pacs

A **tuca d'es Pacs** (en castellano *Pico de Espax*) ye una tuca de 2.551 m d'altaria situada en o municipio de Benás (Aragón).

Se troba en a muga d'o Parque Natural de Posets-Maladeta y en a suya cima bi ha un vértiz cheodesico.

## Vinclos externos
*  En "Mendikat".
*  [ftp://ftp.geodesia.ign.es/Red_Geodesica/Hoja0180/018036.pdf Fuella d'o vértiz cheodesico].
Punta de la Mota

A **punta de la Mota** ye una montanya de 2.579 metros que se troba en a sierra de Liena en o termin municipal de Bielsa (Uesca).

En a suya cima bi ha un vértiz cheodesico con o nombre de **La Hoya**.

## Vinclos externos
* En "Mendikat"
* [ftp://ftp.geodesia.ign.es/Red_Geodesica/Hoja0147/014711.pdf Fuella d'o vértiz cheodesico]
Punta d'os Cerrez

A **punta d'os Cerretz** (pronunciau sin articlo, */punta osθe'reθ/*) u **garmo Negro d'os Cerretz** ye un garmo de 2.877 metros d'altaria situau en o termin municipal de Sallent de Galligo, en l'Alto Galligo.

## Vinclos externos
*  En Mendikat
Teruel Existe

**Teruel Existe** ye una coordinadera ciudadana que naixió pa reivindicar inversions y infrastructuras que permitan aturar la despoblación d'a provincia de Teruel.

## Historia

Fue creyada en noviembre de 1999 a partir d'a suma de cuantas plataformas (En Defensa d'o Ferrocarril, Pro Helicoptero y Transporte Sanitario y Pro Salut Mental), achents socials y ciudadans.

## Eleccions chenerals de noviembre 2019
Teruel Existe estió lo partiu politico mas votau en a provincia de Teruel con 19 696 votos  aconseguindo obtener un escanyo en o Congreso d'os Deputaus, ocupau por Tomás Guitarte; y atros 2 en o Senau, ocupaus por Joaquín Egea y Encarnación Catalán.

## Futuro
Dezaga d'o trunfo electoral en as eslezions de 2019, Teruel Existe se presentará a las eslezions autonomicas d'aragón de 2023 y seguramén a las eslezions munizipals de cualques lugars aragoneses como "Aragón Existe".

## Cualques accions destacadas
* 1 d'aviento de 1999 – Aturo silencioso de 5 menutos en a ciudat de Teruel.
* 6 de febrero de 2000 – Concentración con cuasi de 30.000 personas de tota la provincia en a ciudat de Teruel.  
* 29 de noviembre de 2000 – Ature Cheneral de 24 horas de toda la provincia, y manifestación de mas de 40.000 personas en a ciudat de Teruel y Alcanyiz
* 30 de noviembre de 2002 – Manifestación con presencia de 10.000 personas en a ciudat de Teruel baixo lo lema “Toz chuntos per la provincia”.   
* 27 de setiembre de 2003 – Manifestación conchunta de “Soria Ya!” y “Teruel Existe” en Madrit. 
* 6 de mayo de 2018 - Manifestación de 40.000 personas en Zaragoza baixo lo lema "Salvemos Teruel!".
* 7 d'octubre de 2018 - Manifestación per lo Corredor Cantabrico-Mediterranio en Valencia con 50.000 personas. 
* 10 de febrero de 2019 - Manifestación de 10.000 personas en defensa d'a Sanidat Publica en Teruel.

## Obras
*  “El Ave y las pequeñas ciudades. El caso de Teruel” (2006)

## Referencias

## Vinclos externos
*  Pachina web de Teruel Existe